pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. ช่วยเหลือเด็กชายวัย 8 เดือน ป่วยเป็นโรคตับโตและถุงน้ำดีอุดตัน ที่ จ.ตรัง
วันอังคารที่ 26 กันยายน 2560
รมว.พม. กําชับ จนท. ช่วยเหลือเด็กชายวัย 8 เดือน ป่วยเป็นโรคตับโตและถุงน้ําดีอุดตัน ที่ จ.ตรัง
รมว.พม. กําชับ จนท. ช่วยเหลือเด็กชายวัย 8 เดือน ป่วยเป็นโรคตับโตและถุงน้ําดีอุดตัน ที่ จ.ตรัง พร้อมเร่งช่วยเหลือครอบครัว 2 สามี-ภรรยาแก่ชรา ประสบอุบัติเหตุถูกรถชน ไม่สามารถเดินได้ อาศัยอยู่กันเพียงลําพัง ลูกทั้ง 6 คนไม่เคยมาดูแล ที่ จ.กระบี่
วันนี้ (26 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 721/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กชายวัย 8 เดือน ป่วยเป็นโรคตับโตตั้งแต่กําเนิด และถุงน้ําดีอุดตัน มีอาการท้องป่องและปวดท้อง ร่างกายผอมซูบ ตาเหลือง และไม่สามารถกินนมได้ ซึ่งอาศัยอยู่กับพ่อและแม่ ครอบครัวมีฐานะยากจน ทําให้ไม่มีเงินสําหรับจ่ายค่ารักษาพยาบาล ที่อําเภอปะเหลียน จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กชายดังกล่าวอย่างใกล้ชิด นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงการส่งเสริมการประกอบอาชีพเพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีครอบครัว 2 สามี-ภรรยา วัย 52 ปี และ 66 ปี ครอบครัวมีฐานะยากจน อาศัยอยู่กันเพียงลําพังในบ้านสภาพเก่าทรุดโทรม โดยลูกทั้ง 6 คน ทอดทิ้งหายไปไม่เคยกลับมาเหลียวแล และทั้ง 2 คน เคยได้รับบาดเจ็บสาหัสเนื่องจากประสบอุบัติเหตุถูกรถชน โดยที่ภรรยาไม่สามารถเดินได้ ต้องใส่เหล็กดามขาไว้ตลอดเวลา ส่วนสามีมีอาการเจ็บบริเวณข้อเท้าเวลาเดิน อาศัยเพื่อนบ้านแบ่งอาหารให้กินประทังชีวิต ที่จังหวัดกระบี่ นั้น ตนได้กําชับให้พัฒนาสังคมและความมั่นคงของมนุษย์จังหวัดกระบี่ (พมจ.กระบี่) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. พร้อมมอบสิ่งของเครื่องใช้ที่จําเป็น และเงินสงเคราะห์และฟื้นฟูสมรรถภาพคนพิการ รวมทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลอาการป่วยของทั้ง 2 คน อย่างต่อเนื่อง รวมทั้ง การปรับปรุงสภาพที่อยู่อาศัยให้อยู่ในสภาพ ที่เหมาะสม ถูกสุขลักษณะ และมั่นคงเหมาะสมกับคนพิการ อีกทั้ง การให้คําปรึกษาแก่ครอบครัวในเรื่องสวัสดิการ ทางสังคม เพื่อขอรับสิทธิตามกฎหมายตามความเหมาะสมในระยะยาวต่อไป
รัฐบาลไทย-ข่าวทำเนียบรัฐบาล-“ยุติธรรม” เปิดตัวรถเคลื่อนที่ สร้างการรับรู้ด้านกฎหมาย เปิดให้บริการนำร่อง ๕ ภูมิภาค
วันพุธที่ 14 กุมภาพันธ์ 2561
“ยุติธรรม” เปิดตัวรถเคลื่อนที่ สร้างการรับรู้ด้านกฎหมาย เปิดให้บริการนําร่อง ๕ ภูมิภาค
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานเปิดตัวรถให้ความรู้เคลื่อนที่ (Transit Advertising) สร้างการรับรู้กฎหมายและกระบวนการยุติธรรมให้กับประชาชนและหน่วยงานของรัฐ ในหัวข้อ "ชื่นใจ..คนไทยรู้กฎหมาย"
ในวันพุธที่ ๑๔ กุมภาพันธ์ ๒๕๖๑ เวลา ๑๐.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานเปิดตัวรถให้ความรู้เคลื่อนที่ (Transit Advertising) สร้างการรับรู้กฎหมาย
และกระบวนการยุติธรรมให้กับประชาชนและหน่วยงานของรัฐ
ในหัวข้อ "ชื่นใจ..คนไทยรู้กฎหมาย"
โดยมีผู้บริหารกระทรวงยุติธรรม พร้อมด้วยนายชุติเดช ทองอยู่ (ครูเทียม ชิงช้าสวรรค์)
ดาว มยุรี และแฟ้ม บุญมา เข้าร่วมฯ
ณ ลานทิศเหนือ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า การสร้างการรับรู้ด้านกฎหมาย
กฎ กติกา และกระบวนการยุติธรรมให้แก่ประชาชน ถือเป็นแนวทางสําคัญในการลดความเหลื่อมล้ํา
และสร้างความเท่าเทียมให้เกิดขึ้นในสังคม ซึ่งสอดคล้องกับยุทธศาสตร์ ๒๐ ปี ของรัฐบาล
โดยกลยุทธ์ในการนําเสนอข้อกฎหมายในรูปแบบกิจกรรมรถเคลื่อนที่ พร้อมอุปกรณ์ และเจ้าหน้าที่
ซึ่งจะมีการปรับเปลี่ยนเนื้อหาด้านกฎหมายและการให้บริการด้านกฎหมาย ให้มีความสอดคล้องกับพื้นที่ต่างๆ
โดยขึ้นอยู่กับสภาพปัญหา ความเดือดร้อนและความต้องการของประชาชนในพื้นที่นั้นๆ
ถือเป็นแนวทางการดําเนินงานที่ดี เนื่องจากจะทําให้เกิดการสื่อสาร ๒ ทาง
สามารถรับทราบปัญหาในพื้นที่ต่างๆ อันจะนําไปสู่การลดความเหลื่อมล้ํา และขจัดความทุกข์ยาก
เพื่อให้ชุมชน/หมู่บ้าน มีความสุข อย่างยั่งยืนต่อไป
ทั้งนี้ การให้บริการของรถเคลื่อนที่ดังกล่าว จะเปิดให้บริการในจังหวัดนําร่อง ๕ ภูมิภาค ได้แก่
ครั้งที่ ๑ วันที่ 14 กุมภาพันธ์ ๒๕๖๑ กิจกรรมเปิดตัวรถเคลื่อนที่ต่อสื่อมวลชน (กรุงเทพฯ)
ครั้งที่ ๒ วันที่ 1๕ - ๑๗ กุมภาพันธ์ ๒๕๖๑ ภาคกลาง (จังหวัดสิงห์บุรี ลพบุรี และอยุธยา)
ครั้งที่ ๓ วันที่ ๒๒ – ๒๔ กุมภาพันธ์ ๒๕๖๑ ภาคตะวันออกเฉียงเหนือ (จังหวัดกาฬสินธุ์)
ครั้งที่ ๔ วันที่ ๔ – ๖ มีนาคม ๒๕๖๑ ภาคตะวันออก (จังหวัดชลบุรี)
ครั้งที่ ๕ วันที่ ๘ – ๑๐ มีนาคม ๒๕๖๑ ภาคตะวันออก (จังหวัดระยอง)
ครั้งที่ ๖ วันที่ ๑๕ – ๑๗ มีนาคม ๒๕๖๑ ภาคใต้ (จังหวัดสุราษฎร์ธานี)
และครั้งที่ ๗ วันที่ ๒๒ – ๒๔ มีนาคม ๒๕๖๑ ภาคเหนือ (จังหวัดเชียงใหม่)
รัฐบาลไทย-ข่าวทำเนียบรัฐบาล-สมอ. แนะผู้ขับขี่รถจักรยานยนต์ เลือกใช้หมวกนิรภัยได้มาตรฐาน  เที่ยวสงกรานต์อย่างปลอดภัย
วันพุธที่ 12 เมษายน 2560
สมอ. แนะผู้ขับขี่รถจักรยานยนต์ เลือกใช้หมวกนิรภัยได้มาตรฐาน  เที่ยวสงกรานต์อย่างปลอดภัย
สํานักงานมาตรฐานผลิตภัณฑ์อุตสาหกรรม (สมอ.) ร่วมรณรงค์ขับขี่ปลอดภัยช่วงเทศกาลสงกรานต์ แนะเลือกใช้หมวกนิรภัยได้มาตรฐาน และคาดเข็มขัดนิรภัย เพื่อลดความรุนแรงของอุบัติเหตุบนท้องถนน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 กรกฎาคม 2563
วันเสาร์ที่ 4 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (คูเวต 1 ราย ซูดาน 3 ราย อังกฤษ 1 ราย) ไม่มีผู้ป่วยกลับบ้านเพิ่มทําให้มีผู้ป่วยกลับบ้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่4 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (คูเวต 1 ราย ซูดาน 3 ราย อังกฤษ 1 ราย) ไม่มีผู้ป่วยกลับบ้านเพิ่มทําให้มีผู้ป่วยกลับบ้านสะสม 3,066 ราย หรือคิดเป็นร้อยละ 96.26 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 61 ราย หรือร้อยละ 1.92 ของผู้ป่วยทั้งหมด ไม่มีผู้เสียชีวิตเพิ่ม
รวมผู้เสียชีวิตสะสม 58 ราย ผู้ป่วยสะสมทั้งสิ้น 3,185 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กล่าวว่า ผู้ติดเชื้อรายใหม่วันนี้ 5 ราย เป็นคนไทยที่เดินทางกลับจากต่างประเทศ โดยจําแนกเป็น
- จากคูเวต 1 ราย เพศชาย อายุ 24 ปี เดินทางถึงไทยวันที่ 29 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในกรุงเทพมหานคร เริ่มป่วยวันที่ 2 กรกฎาคม 2563 ด้วยอาการไข้ ระคายเคืองคอ ได้กลิ่นลดลง ได้ตรวจหาเชื้อ ผลพบเชื้อ
- จากสหราชอาณาจักร 1 ราย เพศหญิง อายุ 41 ปี เดินทางถึงไทย วันที่ 26 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี ตรวจหาเชื้อวันที่ 1 กรกฎาคม 2563 ผลพบเชื้อ ไม่มีอาการ
- จากซูดาน 3 ราย เพศชาย อายุ 23 และ 25 ปี (2 ราย) เดินทางถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี ตรวจหาเชื้อวันที่ 2 กรกฎาคม 2563 ผลพบเชื้อ
นายแพทย์โสภณ กล่าวต่อว่า รัฐบาลได้ประกาศผ่อนคลายมาตรการในระยะที่ 5 เมื่อวันที่ 1 กรกฎาคม 2563 ที่ผ่านมา ทําให้กลุ่มธุรกิจสถานบันเทิงและสถานประกอบการเปิดให้บริการ ซึ่งถือเป็นกิจการ/กิจกรรมที่มีความเสี่ยงสูงอาจเกิดการแพร่กระจายของเชื้อโควิด 19 ได้ กระทรวงสาธารณสุขยังคงขอความร่วมมือเจ้าของกิจการไม่หย่อนมาตรการป้องกันการแพร่กระจายเชื้อโควิด 19 ดําเนินกิจการด้วยฐานวิถีชีวิตใหม่ (New normal) โดยเข้มการจัดพื้นที่แบบเว้นระยะห่าง จัดจุดคัดกรองอายุ/อุณหภูมิ จํากัดจํานวนผู้เข้าใช้บริการ ทําความสะอาดพื้นผิวที่มีผู้สัมผัสร่วมบ่อย ๆ และพนักงานทุกคนต้องสวมหน้ากากอนามัย/หน้ากากผ้าตลอดเวลา ด้านผู้ใช้บริการขอให้ปฏิบัติตามมาตรการป้องกันตนเอง สวมหน้ากากอนามัย/หน้ากากผ้า พกเจลแอลกอฮอล์ล้างมือ และลงทะเบียนเข้า – ออก ผ่านแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการ เพื่อสะดวกต่อการสอบสวนโรคและติดตามผู้สัมผัสเข้าสู่ระบบการเฝ้าระวังกักกันโรคได้อย่างรวดเร็ว
อย่างไรก็ตาม ภายหลังการให้บริการและเข้ารับบริการ ขอให้พนักงานและผู้เข้ารับบริการ หมั่นสังเกตอาการตนเอง หากพบว่ามีอาการป่วยด้วยระบบทางเดินหายใจ เช่น อาการไข้ ไอ เจ็บคอ ให้หยุดงานและรีบไปพบแพทย์ พร้อมแจ้งประวัติความเสี่ยง เพื่อทําการตรวจวินิจฉัยและรักษาโดยเร็ว
********************************* 4 กรกฎาคม 2563
***********************************
รัฐบาลไทย-ข่าวทำเนียบรัฐบาล-พิธีปิดและมอบประกาศนียบัตรให้แก่ผู้ผ่านการฝึกอบรม “นักบริหารการอุตสาหกรรมระดับต้น” รุ่นที่ 27
วันพฤหัสบดีที่ 15 พฤศจิกายน 2561
พิธีปิดและมอบประกาศนียบัตรให้แก่ผู้ผ่านการฝึกอบรม “นักบริหารการอุตสาหกรรมระดับต้น” รุ่นที่ 27
นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตร “นักบริหารการอุตสาหกรรมระดับต้น” รุ่นที่ 27  พร้อมมอบประกาศนียบัตรให้แก่ผู้ผ่านการฝึกอบรม ณ โรงแรม ดิ เอมเมอรัลด์ กรุงเทพฯ
วันนี้ (15 พฤศจิกายน 2561) นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตร “นักบริหารการอุตสาหกรรมระดับต้น” รุ่นที่ 27 พร้อมมอบประกาศนียบัตรให้แก่ผู้ผ่านการฝึกอบรม โดยมีนางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นางรวีวรรณ อุตรนคร ผู้อํานวยการกองกลาง และนางสาวสุนีย์ โสภณ ผู้อํานวยการกองบริหารและพัฒนาทรัพยากรบุคคล ร่วมแสดงความยินดี ณ โรงแรม ดิ เอมเมอรัลด์ กรุงเทพฯ
รัฐบาลไทย-ข่าวทำเนียบรัฐบาล-จังหวัดสระบุรีจัดพิธีลงนาม MOU การซื้อขายผลิตผลทางการเกษตร
วันศุกร์ที่ 16 พฤศจิกายน 2561
จังหวัดสระบุรีจัดพิธีลงนาม MOU การซื้อขายผลิตผลทางการเกษตร
จังหวัดสระบุรีจัดพิธีลงนาม MOU การซื้อขายผลิตผลทางการเกษตรระหว่างเกษตรกรแปลงใหญ่
จังหวัดสระบุรีจัดพิธีลงนามMOUการซื้อขายผลิตผลทางการเกษตรระหว่างเกษตรกรแปลงใหญ่
นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์เป็นสักขีพยานในพิธีลงนามบันทึกข้อตกลงความร่วมมือ การซื้อขายมันสําปะหลังและข้าวโพดเลี้ยงสัตว์ โดยมีนายเกียรติศักดิ์ ตรงศิริ รองผู้ว่าราชการจังหวัดสระบุรี รวมทั้งหัวหน้าส่วนราชการกระทรวงเกษตรและสหกรณ์ และกระทรวงพาณิชย์ เข้าร่วม ณ ที่ทําการกลุ่มแปลงใหญ่มันสําปะหลังตําบลวังม่วง อําเภอวังม่วง จังหวัดสระบุรี โดยบันทึกข้อตกลงดังกล่าวเป็นการร่วมมือกันระหว่างผู้ซื้อคือ เกษตรกรผู้เลี้ยงโคนมแปลงใหญ่สหกรณ์โคนมไทย-เดนมาร์ค (มิตรภาพ) จํากัด กับผู้ขาย คือ เกษตรกรแปลงใหญ่มันสําปะหลังและแปลงใหญ่ข้าวโพดเลี้ยงสัตว์ ตําบลวังม่วง ซึ่งมีเกษตรกรสมาชิกรวมทั้งสิ้น135ราย พื้นที่3,706ไร่
ทั้งนี้ การซื้อขายดังกล่าวเป็นการดําเนินการตามนโยบายตลาดนําการผลิตของรัฐมนตรีว่าการกระทรวงเกษตรและสหกรณ์ โดยเกษตรกรทั้ง3กลุ่มได้บรรลุเป้าหมายร่วมกันในการเพิ่มมูลค่าการผลิต (ผู้ขาย) และการลดต้นทุนการผลิต (ผู้ซื้อ) ซึ่งมีเจ้าหน้าที่ของรัฐเป็นผู้นําการเชื่อมโยงตลาดทั้งด้านคุณภาพปริมาณซื้อขาย และราคา ถือเป็นต้นแบบการซื้อขายระหว่างเกษตรกรด้วยกันโดยไม่ผ่านพ่อค้าคนกลางอย่างแท้จริง
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลางเผยผลเบิกจ่ายเงินสิ้นไตรมาส 2
วันจันทร์ที่ 9 เมษายน 2561
กรมบัญชีกลางเผยผลเบิกจ่ายเงินสิ้นไตรมาส 2
กรมบัญชีกลางรายงานผลการเบิกจ่ายเงินช่วงสิ้นไตรมาสที่ 2 ประจําปีงบประมาณ พ.ศ. 2561 ตั้งแต่ต้นปีงบประมาณถึงสิ้นเดือนมีนาคม (1 ต.ค. 60 – 31 มี.ค. 61) เบิกจ่ายแล้ว 1,470,559 ล้านบาท หรือคิดเป็นร้อยละ 50.70 พร้อมกํากับติดตามการเบิกจ่ายเงินอย่างใกล้ชิด
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการเบิกจ่ายสิ้นไตรมาส 2 ประจําปีงบประมาณ พ.ศ. 2561 ตั้งแต่วันที่ 1 ตุลาคม 2560 – 31 มีนาคม 2561 (สิ้นไตรมาสที่ 2) งบประมาณภาพรวม เบิกจ่ายได้ จํานวน 1,470,559 ล้านบาท ของวงเงินงบประมาณ 2,900,000 ล้านบาท หรือคิดเป็นร้อยละ 50.70 ต่ํากว่าเป้าหมายร้อยละ 1.59 (เป้าหมายร้อยละ 52.29) โดยแบ่งเป็น รายจ่ายประจํา เบิกจ่ายได้ จํานวน 1,289,746 ล้านบาท ของวงเงินงบประมาณ 2,240,219 ล้านบาท หรือคิดเป็นร้อยละ 57.60 สูงกว่าเป้าหมายร้อยละ 2.60 (เป้าหมายร้อยละ 55.00) ขณะที่รายจ่ายลงทุน (กรณีไม่รวมงบกลาง) เบิกจ่ายได้ จํานวน 180,811 ล้านบาท ของวงเงินงบประมาณ 577,298 ล้านบาท หรือคิดเป็นร้อยละ 31.30 ต่ํากว่าเป้าหมายร้อยละ 11.81 (เป้าหมายร้อยละ 43.11) โดยก่อหนี้แล้วจํานวนทั้งสิ้น 366,237.38 ล้านบาท หรือคิดเป็นร้อยละ 55.59 ทั้งนี้ สามารถเบิกจ่ายเงินงบประมาณที่กันไว้เบิกเหลื่อมปีแล้ว จํานวน 127,635 ล้านบาท ของวงเงินงบประมาณ 323,948 ล้านบาท หรือคิดเป็นร้อยละ 39.40 โดยก่อหนี้แล้วจํานวนทั้งสิ้น 233,179 ล้านบาท หรือคิดเป็นร้อยละ 71.98
โฆษกกรมบัญชีกลาง กล่าวในตอนท้ายว่า กรมบัญชีกลางจะพยายามติดตามและเร่งรัดการเบิกจ่ายเงินอย่างเต็มที่ ทั้งนี้ ขอให้เจ้าของงบประมาณบริหารจัดการและกํากับดูแลติดตามเร่งรัดการดําเนินการทุกโครงการตั้งแต่เริ่มจนถึงสิ้นสุดโครงการ เพื่อให้สอดคล้องกับนโยบายรัฐบาลในการเร่งรัดการเบิกจ่ายเงินงบประมาณให้เป็นไปตามเป้าหมาย เพื่อให้ผลการเบิกจ่ายใกล้เคียงกับเป้าหมายให้มากที่สุด
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้เร่งรัด ดูแล ให้ความช่วยเหลือชาวประมงพื้นบ้านให้มีความเป็นอยู่ทีดีขึ้น ทั้งเรื่องที่อยู่อาศัย และเครื่องมือในการประกอบอาชีพ
วันอังคารที่ 8 มกราคม 2562
นายกรัฐมนตรีสั่งการให้เร่งรัด ดูแล ให้ความช่วยเหลือชาวประมงพื้นบ้านให้มีความเป็นอยู่ทีดีขึ้น ทั้งเรื่องที่อยู่อาศัย และเครื่องมือในการประกอบอาชีพ
นายกรัฐมนตรีสั่งการให้เร่งรัด ดูแล ให้ความช่วยเหลือชาวประมงพื้นบ้านให้มีความเป็นอยู่ทีดีขึ้น ทั้งเรื่องที่อยู่อาศัย และเครื่องมือในการประกอบอาชีพ
วันนี้ (8 มกราคม 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าจากการลงพื้นที่พบปะ เยี่ยมเยียนให้กําลังใจผู้ประสบภัยพายุโซนร้อน “ปาบึก” พบว่า ประชาชนมีความเป็นอยู่ที่น่าสงสาร สิ่งของ เครื่องมือประกอบอาชีพยังไม่มีประสิทธิภาพเพียงพอ โดยเฉพาะชาวบ้านที่ประกอบอาชีพประมง ซึ่งได้สั่งการหน่วยงานที่เกี่ยวข้องให้เร่งรัดดูแล ช่วยเหลือพี่น้องชาวประมงที่ชายฝั่งที่ประสบภัยพายุโซนร้อน “ปาบึก” รวมถึงประมงพื้นบ้านทั้ง 22 จังหวัด ให้มีคุณภาพชีวิตที่ดีขึ้น ทั้งเรื่องที่อยู่อาศัย และสิ่งของพื้นฐานที่จําเป็นในการดํารงชีวิต เพราะตนเองทนเห็นสภาพดังกล่าวไม่ได้ ต้องหามาตรการที่เหมาะสมในการดําเนินการให้ทั่วถึง โดยให้ยึดหลักหลักการพัฒนาตามแนวพระราชดําริพระบาทสมเด็จพระเจ้าอยู่หัว รัชกาลที่ 9 เข้าใจ เข้าถึง พัฒนา พร้อมขอความร่วมมือภาคเอกชน หรือประชาชนช่วยบริจาคอุปกรณ์ไฟฟ้าที่ยังมีสภาพดีอยู่ แต่ไม่ได้ใช้แล้ว เพื่อนําไปมอบให้กับประชาชนที่มีความต้องการใช้เป็นประโยชน์ต่อไป
ส่วนกรณีที่ตนเองได้ปีนหลังคาเพื่อขึ้นไปช่วยพลทหารซ่อมแซมบ้านเรือน ไม่ได้เป็นการสร้างภาพ แต่เป็นการปีนขึ้นไปบนหลังคาเพื่อสอบถามพูดคุย ให้กําลังใจพลทหารที่กําลังช่วยชาวบ้านอยู่ ในฐานะผู้บังคับบัญชา และในฐานะผู้นํา เพื่อให้พลทหารมีกําลังใจทํางานต่อไป พร้อมกล่าวยืนยันว่าการลงพื้นที่ทุกครั้งเพื่อรับฟังปัญหา ไม่ได้ไปเพื่อสร้างคะแนนนิยม หวังผลคะแนนทางการเมือง
---------------------------------------------
รัฐบาลไทย-ข่าวทำเนียบรัฐบาล-ก.แรงงาน จัดเสวนา “May Day… ความหวังของแรงงานจาก Manpower สู่ Brainpower”
วันพุธที่ 26 เมษายน 2560
ก.แรงงาน จัดเสวนา “May Day... ความหวังของแรงงานจาก Manpower สู่ Brainpower”
กระทรวงแรงงานกําหนดจัดการเสวนาทางวิชาการด้านแรงงาน หัวข้อ “May Day... ความหวังของแรงงานจาก Manpower สู่ Brainpower” วันพฤหัสบดีที่ 27 เมษายน 2560 เวลา 11.00-16.30 น.  ณ ห้องประชุมจอมพล ป.พิบูลสงคารม ชั้น 5 อาคารกระทรวง ขอเชิญสื่อมวลชนและผู้สนใจเข้าร่วม
นายอนันต์ชัย อุทัยพัฒนาชีพ โฆษกกระทรวงแรงงาน เปิดเผยว่า แรงงานเป็นปัจจัยสําคัญที่มีผลต่อเศรษฐกิจและสังคมของประเทศ เฉพาะอย่างยิ่งในช่วงที่ประเทศกําลังขับเคลื่อนไปสู่ Thailand 4.0 ดังนั้น ในโอกาสวันแรงงานแห่งชาติ 1 พฤษภาคม 2560 กระทรวงแรงงานจึงได้จัดเวทีเสวนาทางวิชาการด้านแรงงาน เรื่อง “May Day... ความหวังของแรงงานจาก Manpower สู่ Brainpower” โดยมี พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานในพิธีเปิด ซึ่งการจัดเสวนาครั้งนี้มีวัตถุประสงค์เพื่อทราบวิวัฒนาการของแรงงานไทย ความสําคัญของแรงงานที่มีต่อเศรษฐกิจและสังคม นโยบายและทิศทางของภาครัฐในการขับเคลื่อนประเทศไทยสู่ Thailand 4.0 และการพัฒนาทรัพยากรมนุษย์สู่ Brainpower แนวทางการปรับตัวของแรงงานและผู้ประกอบการในช่วงการขับเคลื่อนสู่ Thailand 4.0 และการสนับสนุนจากภาครัฐ รวมทั้งทราบข้อคิดเห็นและข้อเสนอแนะของผู้ที่เกี่ยวข้อง
การจัดเสวนาในครั้งนี้ดําเนินการโดยสํานักงานเศรษฐกิจการแรงงาน ซึ่งจะเป็นหน่วยงานที่จะตั้งขึ้นใหม่ในกระทรวงแรงงาน โดยจะจัดให้มีกิจกรรมเสวนาวิชาการอย่างต่อเนื่อง สําหรับการจัดเสวนาครั้งนี้มีวิทยากรผู้ทรงคุณวุฒิร่วมเสวนา ได้แก่ รองศาสตราจารย์แล ดิลกวิทยรัตน์ จากคณะเศรษฐศาสตร์ จุฬาลงกรณ์มหาวิทยาลัย นายสุวิทยา จันทวงศ์ รองอธิบดีกรมสวัสดิการและคุ้มครองแรงงาน กระทรวงแรงงาน ดร.ณรงค์ โชควัฒนา นักธุรกิจอิสระ และ นายชัยพร จันทนา ประธานสภาองค์การลูกจ้างสภาแรงงานอิสระแห่งประเทศไทย โดยมี นายสุรวัฒน์ ชมภูพงษ์ ผู้เชี่ยวชาญพิเศษด้านการศึกษา มหาวิทยาลัยกรุงเทพ เป็นผู้ดําเนินการเสวนา ซึ่งผู้ทรงคุณวุฒิทั้งหมดจะมาแลกเปลี่ยนมุมมอง ทัศนคติต่อการขับเคลื่อนแรงงานไทยไปสู่ยุคศตวรรษที่ 21 โดยจะมีผู้เข้าร่วมเสวนา ราว 200 คน
------------------------------------------------
กองเผยแพร่และประชาสัมพันธ์/บุษรากร ทุยดอย – ข่าว/24 เมษายน 2560
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เปิดประชุมการกำหนดทิศทางการพัฒนาสำนักงาน ป.ป.ส. เพื่อรองรับการเปลี่ยนแปลงในปัจจุบัน
วันพฤหัสบดีที่ 7 กุมภาพันธ์ 2562
รองนายกรัฐมนตรีและรัฐมนตรีว่าการกระทรวงยุติธรรม เปิดประชุมการกําหนดทิศทางการพัฒนาสํานักงาน ป.ป.ส. เพื่อรองรับการเปลี่ยนแปลงในปัจจุบัน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการผู้บริหารเพื่อกําหนดทิศทางการพัฒนาสํานักงาน ป.ป.ส.
ในวันพฤหัสบดีที่ ๗ กุมภาพันธ์ ๒๕๖๒ เวลา ๐๘.๓๐ น. ณ โรงแรมรามาการ์เด้นส์ กรุงเทพมหานคร พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการผู้บริหารเพื่อกําหนดทิศทางการพัฒนาสํานักงาน ป.ป.ส. โดยมีคณะผู้บริหารสํานักงานรัฐมนตรี และข้าราชการระดับผู้บริหาร ผู้อํานวยการกอง/สํานักของสํานักงาน ป.ป.ส. ส่วนกลางและส่วนภูมิภาคเข้าร่วมกว่า ๑๕๐ คน โดยโครงการจัดขึ้นระหว่างวันที่ ๗ – ๙ กุมภาพันธ์ ๒๕๖๒ เพื่อให้เจ้าหน้าที่ ป.ป.ส. ได้ตระหนักถึงความสําคัญและความจําเป็นในการปรับเปลี่ยนวิธีการคิด การทํางาน และการบริหารองค์กร เพื่อรองรับการเปลี่ยนแปลงในปัจจุบัน รวมทั้งเกิดความรู้ ความเข้าใจบทบาทภารกิจ และรับรู้ทิศทางนโยบายของสํานักงาน ป.ป.ส. ภายใต้กรอบทิศทางประมวลกฎหมายยาเสพติด พร้อมจัดทํากรอบทิศทางการปรับโครงสร้าง บทบาทภารกิจ การพัฒนาองค์กร และการขับเคลื่อนนโยบายและแผนการป้องกันและแก้ไขปัญหายาเสพติด
ในโอกาสนี้ พลอากาศเอก ประจินฯ ได้บรรยายพิเศษในหัวข้อ “ความคาดหวังของรัฐบาลต่อบทบาทหน้าที่ของสํานักงาน ป.ป.ส. และการปรับตัวเพื่อรองรับการปฏิบัติราชการในยุค ๔.๐” ใจความสําคัญต่อหนึ่งว่า สิ่งที่รัฐบาลคาดหวังและต้องการเห็น คือ ประชาชนมีความอยู่ดีกินดี สังคม ชุมชน และประเทศชาติมีความสงบร่มเย็น ในฐานะที่ สํานักงาน ป.ป.ส. เป็นหน่วยงานที่มีบทบาทด้านความมั่นคง ซึ่งทํางานเกี่ยวข้องกับหลายด้าน เช่น การเมือง เศรษฐกิจ สังคม ซึ่งมีความสลับซับซ้อน และสถานการณ์ปัจจุบันได้เปลี่ยนแปลงไปอย่างรวดเร็ว ดังนั้น การทบทวนบทบาทภารกิจ อํานาจหน้าที่ และความรับผิดชอบ จึงเป็นสิ่งสําคัญและจําเป็น โดยจะต้องประเมินสถานการณ์อย่างรอบด้าน ทั้งด้านยุทธศาสตร์ ยุทธการ และยุทธวิธี พร้อมทั้งการนําเทคโนโลยีสมัยใหม่มาช่วยเสริมเพื่อให้งานมีศักยภาพมากยิ่งขึ้น ควบคู่ไปกับการพัฒนาศักยภาพและขีดความสามารถของบุคลากร ทั้งนี้ ขอให้เจ้าหน้าที่ทุกท่านทํางานด้วยความเที่ยงตรง เที่ยงธรรม และจริงใจ เพื่อให้เกิดการเปลี่ยนแปลงและพัฒนาในทางที่ดีขึ้น อันจะส่งผลให้ประเทศไทยปลอดภัยจากภัยยาเสพติด
รัฐบาลไทย-ข่าวทำเนียบรัฐบาล-กอช. แจ้งช่องทางสมัครสมาชิกผ่าน 4 ธนาคาร
วันศุกร์ที่ 6 มกราคม 2560
กอช. แจ้งช่องทางสมัครสมาชิกผ่าน 4 ธนาคาร
กองทุนการออมแห่งชาติ หรือ กอช. แจ้งช่องทางการรับสมัครสมาชิก การส่งเงินสะสม และการทําธุรกรรมอื่นกับ กอช. ผ่านทาง ธ.กรุงไทย ธ.ออมสิน ธกส. และ ธอส. ได้ทั่วประเทศ พร้อมเดินหน้าเพิ่มจํานวนหน่วยรับสมัครสมาชิกให้ครอบคลุมทุกพื้นที่
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า ปัจจุบันประชาชนสามารถสมัครเป็นสมาชิกและส่งเงินสะสม กอช. ได้ผ่านทาง 4 ธนาคารทั่วประเทศ ประกอบด้วย ธนาคารกรุงไทย ธนาคารออมสิน ธนาคารเพื่อการเกษตรและสหกรณ์การเกษตร (ธกส.) และธนาคารอาคารสงเคราะห์ (ธอส.) รวมทั้งสิ้นกว่า 3,500 สาขา ซึ่งแต่เดิม กอช. มีหน่วยรับสมัครสมาชิกเพียง 3 ธนาคารเท่านั้น ทั้งนี้ได้เปิดตัว ธอส. เข้าร่วมเป็นหนึ่งในหน่วยรับสมัครสมาชิกเมื่อเดือนธันวาคม 2559 ที่ผ่านมา และแน่นอนว่าสมาชิกสามารถไปใช้บริการได้เช่นเดียวกับ 3 ธนาคารข้างต้น ไม่ว่าจะเป็นการสมัครเป็นสมาชิก การนําส่งเงินสะสม การเปลี่ยนแปลงข้อมูลส่วนตัวของสมาชิก การเปลี่ยนแปลงผู้รับประโยชน์ ตลอดจนการตรวจสอบยอดเงินสะสมและเงินสมทบ สําหรับการสมัครสมาชิกสามารถสมัครได้ง่ายๆ เพียงใช้บัตรประชาชนใบเดียวเท่านั้น โดยผู้มีสิทธิสมัครจะต้องมีอายุระหว่าง 15-60 ปี เป็นนักเรียนนักศึกษา ผู้ประกอบอาชีพอิสระ แรงงานนอกระบบที่ไม่อยู่ในระบบบําเหน็จบํานาญที่มีการจ่ายสมทบโดยรัฐบาลหรือนายจ้าง
อย่างไรก็ดี กอช. ยังคงเดินหน้าในเรื่องการเพิ่มจุดบริการ ช่องทางในการสมัครสมาชิกและนําส่งเงินสะสม ทั้งในส่วนของธนาคารพาณิชย์และสถาบันการเงินชุมชนต่างๆ เพื่ออํานวยความสะดวกให้ครอบคลุมและเข้าถึงประชาชนในทุกพื้นที่ ไปพร้อมกับการส่งเสริมความรู้ความเข้าใจของเจ้าหน้าที่ผู้ให้บริการดังกล่าว เพื่อการบริการประชาชนได้อย่างเรียบร้อยและมีประสิทธิภาพ
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 224, 226
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองนายกรัฐมนตรีเร่งขับเคลื่อนวิทยาศาสตร์การกีฬา เน้นมีส่วนร่วม สู่งานอาชีพที่มั่นคง บนความเท่าเทียมทางเพศ
วันพุธที่ 27 พฤศจิกายน 2562
รองนายกรัฐมนตรีเร่งขับเคลื่อนวิทยาศาสตร์การกีฬา เน้นมีส่วนร่วม สู่งานอาชีพที่มั่นคง บนความเท่าเทียมทางเพศ
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกีฬาแห่งประเทศไทย ครั้งที่ 10/2562
วันนี้ ( 27 พฤศจิกายน 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกีฬาแห่งประเทศไทย ครั้งที่ 10/2562 ร่วมกับหน่วยงานที่เกี่ยวข้อง ผลการประชุมสรุปได้ดังนี้
ที่ประชุมรับทราบผลการดําเนินงานด้านวิทยาศาสตร์การกีฬา ซึ่งมีแผนงานโครงการดําเนินงานด้านการปรับปรุงศูนย์วิทยาศาสตร์การกีฬาโดยจัดหาเครื่องมืออุปกรณ์วิทยาศาสตร์การกีฬา การปรับปรุงอาคารศูนย์วิทยาศาสตร์การกีฬา การดําเนินการด้านโรงพยาบาลกีฬาซึ่งจะเป็นศูนย์รักษา ฟื้นฟู สภาพร่างกายของนักกีฬามีแพทย์เฉพาะทาง เชี่ยวชาญการผ่าตัดรักษาอาการบาดเจ็บที่เกิดจากกีฬา สร้างเครือข่ายโรงพยาบาลทั้งในกรุงเทพมหานครและภูมิภาค ซึ่งขณะนี้อยู่ระหว่างคณะอนุกรรมการได้ประชุมแนวทางเตรียมการดําเนินการ
พร้อมกันนี้ ที่ประชุมเห็นชอบแต่งตั้งคณะอนุกรรมการการส่งเสริมและพัฒนากีฬาให้เยาวชนและประชาชนและบุคลากรทางการกีฬาในส่วนภูมิภาคสู่ความเป็นเลิศ โดยมีหน้าที่พิจารณาโครงการ และงบประมาณ กํากับติดตาม แต่งตั้งคณะทํางานด้านต่างๆ รวมทั้งสร้างกระแสความตื่นตัวให้เกิดการมีส่วนร่วมและบูรณาการในการจัดกิจกรรมกีฬาในส่วนภูมิภาค
รองนายกรัฐมนตรี ได้เน้นย้ําให้ทุกฝ่ายที่เกี่ยวข้องเร่งดําเนินการ รวมทั้งติดตามประเมินผลตามตัวชี้วัดพัฒนาการกีฬาให้มีผลการแข่งขันที่ดี ตามมาตรฐานการปฏิบัติตามกฎบัตรโอลิมปิกระหว่างประเทศ (IOC) ตามยุทธศาสตร์ที่มอบหมายไว้ โดยให้การกีฬาแห่งประเทศไทยและกระทรวงการท่องเที่ยวและกีฬาติดตามและรายงานผลความคืบหน้าอย่างต่อเนื่อง โดยยึดหลักการทํางานแบบมีส่วนร่วมของชุมชน หลักธรรมภิบาล เชื่อมโยงการพัฒนานักกีฬาสู่การเป็นงานอาชีพ ความเท่าเทียมทางเพศ ถูกต้อง รวดเร็วและตรวจสอบได้และมีการใช้เทคโนโลยีที่ทันสมัยมาพัฒนาการกีฬาสู่สากลต่อไป
............................................................
กลุ่มประชาสัมพันธ์และเผยแพร่ สํานักโฆษก